Foto: Facebook

TOMISLAV KARAMARKO danas je na skupu mladeži HDZ-a ponovno pozvao na rat. Tijekom svojeg govora spominjao je "devastaciju Hrvatske, detuđmanizaciju, nedoumice s kojima djeca izlaze iz hrvatskih škola i zaštitu Domovinskog rata Ustavom."



"Počinjemo drugi Domovinski rat za Hrvatsku! Danas je devastirana! Ali pluća naroda, HDZ najbolje artikulira. Zemlja je na koljenima! Za ovu Vladu ne znači iseljavanje mladih ljudi, blokirani kojima je vlastita država maćeha, nezaposleni - kaže putujući premijer da pada broj nezaposlenih pa valjda je bitno što je sa zaposlenima! Kažu da imaju rast BDP-a. Netko vas baci u bunar devet metara pa baš nakon tri godine povuče za tri metra i to smatraju svojim uspjehom. Naš program će stvarati jaki srednji sloj", rekao je između ostalog šef najveće oporbene stranke.

Pozivanje na rat Karamarku nije strano. Ovog je ljeta najavio da HDZ kreće u novi Domovinski rat.



Karamarko je siguran u pobjedu



"Siguran sam u pobjedu 100%, a kad vidim vas mladi prijatelji i 150 posto", rekao je Karamarko, no nije propustio ulagivati se i onima koji imaju godina iza sebe.



"Čestitam prvom redu, neki su sijedi, neki ćelavi, ali oni su bili mladež. To su ljudi na koje možemo biti ponosni. Budimo ponosni koji smo imali priliku vidjeti i razgovarati Franjom Tuđmanom, biti s Tuđmanom koji je beskompromisno stvarao Hrvatsku. To su srca puna ljubavi prema Domovini. Sjetimo se svaki dan onih koji su se borili za ovu Domovinu svaki dan makar 15 sekundi izmolimo 'Oče naš' za njih", uzviknuo je, pa nakon toga opet spomenuo Tuđmana.



"'Dr. Tuđman jedini je koji je puštao suzu kad se dizala hrvatska zastava. Sjećam se kako smo '89 hrlili u HDZ. Nismo razmišljali o stanovima i kućama nego kako sačuvati živu glavu! 'Svaka stranka ima svoju povijest! Padove! Neki idu stranputicama, otpočetka nije bilo romantično. Bilo je onih kojima je vlastiti materijalni dobitak bio važniji od stranke. Dva puta je stranka bila na koljenima. Hrvatsku nitko ne može prestati voljeti jer oni koji je ne vole ne mogu biti korisni za nju."



Nabavili su slike Tuđmana i pape



Za predsjednika HDZ-a kandidirao se, tvrdi, jer je osjetio "detuđmanizaciju"



"Kandidirao sam se za predsjednika HDZ-a jer sam osjetio tu detuđmanizaciju. Kad sam došao kao predsjednik HDZ-a nisam našao niti jednu sliku. Evo moj tajnik Milijan Brkić dugogodišnji prijatelj, je svjedok pitao sam ga: Vaso šta je? Nabavili smo slike i Tuđmana i pape", rekao je Karamarko.

Tekst se nastavlja ispod oglasa

"Mi u 20. stoljeću nemamo nikakvo političko sidrište, mirnu luku i čvrsti vez za koji ćemo zavezati naš mali povijesni, nacionalni brod, nego za jednu jedinu osobu – doktora Franju Tuđmana. To ne može biti ni Ante Pavelić ni Josip Broz Tito, ni nitko tko predstavlja bilo koji oblik totalitarizma.



Prisjećajući se osnivanja stranke i početka višestranačja u Hrvatskoj rekao je kako se te '89.-te ulazilo u HDZ i nije se razmišljalo o automobilima, stanovima i kućama. „Liderstvo koje je imao dr. Tuđman ponijela nas je sve, i nismo se pitali što će biti“, naglasio je Karamarko.



Svaka stranka, dodao je, ima povijest, odrastanje ali i padove. „Tako i naša. Uvijek se nađe prostor za one koji misle na sebe i svoj materijalni dobitak, a zbog onih kojima je vlastiti dobitak bio iznad interesa stranke i hrvatskog naroda, ova je stranka dva puta bila na koljenima“, rekao je Karamarko.



"Dvije i pol godine uporno tuđmaniziramo HDZ i hrvatsko društvo. Vratili smo ime i prezime HDZ-u, ali i pripremili gospodarski program, koji je na tragu toga da se stvori snažni srednji sloj u Hrvatskoj", istaknuo je Karamarko čiji je govor na skupu Mladeži HDZ-a praćen uzvicima okupljenih - „Pobjeda, pobjeda“.



Nemamo luku, nemamo vez gdje ćemo vezat nacionalni brodić - samo je Tuđman! To ne može bit niti Ante Pavelić niti Josip Broz Tito. Bilo je onih koji su bili protiv Hrvatske i 25.6. napustili Sabor. Skeptici i danas imaju pravo djelovanja ali na izborima ćemo ih do nogu poraziti. Počeli su fingirati domoljublje, ta im gluma teško pada! Tuđmana, branitelje i Domovinski rat zaštitit ćemo Ustavom. Nećemo dopustiti da nam djeca iz škola izlaze s nedoumicama! Stalno trpimo optužbe, da se vraćamo u prošlost i mašemo zastavama. Ali i čitavo vrijeme smo pisali i gospodarski program. To govorim iz srca ne čitam", tvrdi Karamarko.



Sebe vidi kao spasitelja Hrvatske



"Moram uzeti ovaj mandat da spasim Hrvatsku. Ako depopulacija nastavi ovim tempom 2050. će nas biti 800.000 manje. Zato govorim o stimuliranju mladih obitelji. 1000 eura za svako dijete - to je investicija svih investicija. Pogledajte koliki novac ide na razne agencije. Kakva korist od njih! Moje prijatelje koji se bave financijama oblijeva znoj ali to će tako biti! Nema važnijeg od vlastitog naroda. Nemojmo gubiti nadu tko je jači od nas koji je volimo, to je ta ljubav, 25 godina ljubavi domovini. Neka Hrvatska živi i sjećanje na Tuđmana" Izbori će biti do sredine studenog, idemo pokazati kako se pobjeđuje i kako se voli hrvatska država", rekao je Karamarko.

Što je tisuću eura za svako novorođeno dijete u Hrvatskoj? To je investicija svih investicija“, rekao je Karamarko, istaknuvši da ionako sada proračunski novci idu na razne agencije i organizacije koje ga gutaju, i zato se ima odakle uštedjeti.



"Nema te cijene koju HDZ neće platiti za opstanak vlastitog naroda"



"Zahvaćeni kolektivnom apatijom zbog lošeg upravljanja državom i gospodarskom krizom, trebamo lidera koji će prepoznati potencijale mladih i obrazovanih ljudi. Mi nismo elitističko udruženje već mladi ljudi velikih sposobnosti i velikog srca i trebamo obnoviti devastiranu zemlju. Treba nam optimizam i smjernice koje je iznio predsjednik stranke", poručio je predsjednik Mladeži HDZ-a Josip Bilaver.



"Treba razvijati domoljublje, demokršćanske i obiteljske vrijednosti. Budite hrabri i radite na demografskoj slici Hrvatske, jer je to najbolji način kako možemo učiniti bolje za Hrvatsku", rekao je predsjednik Mladeži HDZ-a.



Prvi predsjednik Mladeži HDZ-a Mario Kapulica poručio je da trebaju svježe snage koje će svjedočiti predsjedniku Franji Tuđmanu i ministru obrane Gojku Šušku, te o svim velikanima zaslužnima što danas imamo hrvatskudržavu.



"Urušava se politički sustav jer previše građana odustaje od političkog aktivizma; 73 posto vaših vršnjaka ne zna tko je premijer. To trebate mijenjati ne u interesu HDZ-a već hrvatske države", poručio je Kapulica.



Na svečanosti u Globusu predstavljena je i himna Mladeži HDZ-a, a bivšem su vodstvu Mladeži stranke uručene zahvalnice.